APSTIPRINĀTS

SIA „Getliņi EKO”

Iepirkuma komisijas

2020.gada 10.novembra sēdē

protokols Nr. GEKO 2020/11-10

**IEPIRKUMA**

*(Atbilstoši IUB Iepirkumu vadlīnijām sabiedrisko pakalpojumu sniedzējiem)*

**Atkritumu poligona gāzes regulēšanas stacijas piegāde**

iepirkuma identifikācijas numurs GEKO 2020/11/03

**NOLIKUMS**

Stopiņu novads, 2020.gads

# Vispārīgā informācija

## Iepirkuma identifikācijas numurs

GEKO 2020/11/03

## Pasūtītājs

 **SIA „Getliņi EKO”**

Pasūtītāja rekvizīti:

|  |  |
| --- | --- |
| Adrese: | Kaudzīšu iela 57, Rumbula, Stopiņu novads, LV-2121 |
| Reģ.nr.: | 40003367816 |
| Banka: | Swedbank AS |
| Kods: | HABALV22 |
| Konts: | LV02 HABA 0551 0458 98344 |
| Tālruņa Nr.: | +371 28355118 |
| E-pasta adrese: | kristina.jurgelane@getlini.lv |
| Pasūtītāja kontaktpersona: | jautājumos par dokumentu saņemšanu un iepirkuma procedūru – Kristīna Jurgelāne, tālruņa Nr. +37128355118. |

## Informācija par iepirkuma priekšmetu

### Iepirkuma priekšmets ir atkritumu poligona gāzes regulēšanas stacijas piegāde, atbilstoši Tehniskajā specifikācijā (2.pielikums) norādītajam.

### CPV kods: 44161110-0 Gāzes sadales tīkls.

### Iepirkuma priekšmets nav sadalīts daļās.

### Pretendents nevar iesniegt piedāvājuma variantus.

## Līguma izpildes vieta un darbības laiks

### Darbu izpildes/piegādes vieta: cieto sadzīves atkritumu (CSA) poligons „Getliņi”, Kaudzīšu iela 57, Rumbula, Stopiņu novads, LV-2121;

### Iepirkuma līguma/piegādes termiņš – 90 kalendārās dienas no līguma noslēgšanas.

## Nolikuma saņemšanas vieta

### Ieinteresētais piegādātājs iepirkuma nolikumu un ar to saistīto dokumentāciju var saņemt lejuplādējot elektroniskajā formātā Pasūtītāja mājas lapā – [www.getlini.lv](http://www.getlini.lv), sadaļā Iepirkumi/Izsoles.

### Ja ieinteresētais piegādātājs pieprasa izsniegt nolikumu drukātā veidā, iepirkuma komisija to izsniedz ieinteresētajam piegādātājam bez maksas 3 (trīs) darbdienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.

### Lejuplādējot iepirkuma nolikumu, ieinteresētais piegādātājs apņemas sekot līdzi turpmākajām izmaiņām iepirkuma nolikumā, kā arī iepirkumu komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja mājas lapā – www.getlini.lv, sadaļā Iepirkumi/Izsoles.

## Piedāvājuma iesniegšanas un atvēršanas vieta, datums, laiks un kārtība

### Pretendenti piedāvājumus var iesniegt līdz 2020.gada 8.decembrim plkst. 10:00 SIA „Getliņi EKO” birojā, Kaudzīšu ielā 57, Rumbulā, Stopiņu novadā, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.

### Piedāvājumi tiks atvērti SIA „Getliņi EKO” administrācijas ēkā, Kaudzīšu ielā 57, Rumbulā, Stopiņu novadā, 2020.gada 8.decembrī plkst.10.00.Piedāvājumu atvēršana ir atklāta.

### Piedāvājumi, kas iesniegti pēc piedāvājumu iesniegšanas termiņa beigām, vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neatver iesniegto piedāvājumu un atdod/vai nosūta tos atpakaļ pretendentiem.

### Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu.

### Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

### Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtās sēdēs.

## Piedāvājuma noformēšana

### Piedāvājums sastāv no 4 (četrām) šādām daļām:

### piedāvājuma nodrošinājuma;

### pretendentu atlases dokumentiem, ieskaitot pieteikumu dalībai iepirkumā;

* + - 1. tehniskā piedāvājuma;
			2. finanšu piedāvājuma;

### Piedāvājums jāsagatavo latviešu valodā. Piedāvājumu iesniedz vienā sējumā, kura lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:

* + - 1. norādi par kopējo cauraukloto lapu skaitu;
			2. pretendenta (ja pretendents ir fiziska persona) vai tā pārstāvja parakstu un paraksta atšifrējumu;
			3. apliecinājuma vietas nosaukumu un datumu.

### Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots pretendenta apliecināts tulkojums latviešu valodā. Par zaudējumiem, kas rodas dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā.

### Iesniedzot piedāvājumu, Pretendents ir tiesīgs visu iesniegto dokumentu kopiju, atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

### Pretendents iesniedz parakstītu piedāvājumu. Ja piedāvājumu iesniedz personu grupa, piedāvājumu paraksta visas personas, kas ietilpst personu grupā, vai tā persona, kuru pilnvaro personu grupa.

### Ja piedāvājumu iesniedz personu grupa vai personālsabiedrība, piedāvājumā papildus norāda personu, kura iepikrumā pārstāv attiecīgo personu grupu vai personālsabiedrību, kā arī katras personas atbildības sadalījumu, pievienojot piedāvājumam dokumentu, kas apliecina personu grupas vai personālsabiedrības nodibināšanas faktu.

### Piedāvājumu iesniedz aizlīmētā ārējā iepakojumā, uz kura norāda:

* + - 1. Pasūtītāja nosaukumu, reģistrācijas numuru un adresi,
			2. Pasūtītāja kontaktpersonas vārdu, uzvārdu un telefona numuru,
			3. pretendenta nosaukumu, reģistrācijas numuru (ja pretendents ir juridiska persona vai personālsabiedrība) un adresi,
			4. pretendenta kontaktpersonas vārdu, uzvārdu, telefona un faksa numuru, atzīmi ”Piedāvājums iepirkumam „Atkritumu poligona gāzes regulēšanas stacijas piegāde”, (id.Nr. GEKO 2020/11/03). Neatvērt līdz 20120.gada 8.decembrim plkst.10.00.”

### Pretendentam rakstiski jāiesniedz visa nolikumā noteiktā informācija. Piedāvājums jāsagatavo atbilstoši iepirkuma nolikuma pielikumos dotajām veidlapām. Papildinformācija (ja tāda tiek pievienota) noformējama brīvā formā.

## Piedāvājuma nodrošinājums

### Piedāvājuma nodrošinājuma apmērs 5000,00 EUR (pieci tūkstoši eiro);

Pretendents piedāvājuma nodrošinājumu iesniedz kā Latvijas Republikā vai citā Eiropas Savienības vai Eiropas ekonomiskās zonas dalībvalstī reģistrētas bankas, kredītiestādes filiāles garantijas vai Latvijas Republikā vai citā Eiropas Savienības vai Eiropas ekonomiskās zonas dalībvalstī reģistrētas apdrošināšanas sabiedrības polises veidā (apdrošināšanas polisei ir jābūt spēkā piedāvājuma iesniegšanas dienā), kuras (bankas un apdrošināšanas sabiedrība) Latvijas Republikas normatīvajos tiesību aktos noteiktajā kārtībā ir uzsākušas pakalpojumu sniegšanu Latvijas Republikas teritorijā.

Pretendents piedāvājuma nodrošinājumu var arī ieskaitīt SIA “Getliņi EKO” bankas kontā: A/S ”Swedbank”, LV02 HABA 0551 0458 98344 ar norādi “Atkritumu poligona gāzes regulēšanas stacijas piegāde”, Id.Nr. GEKO 2020/11/03. Maksājuma uzdevuma kopiju pievieno piedāvājumam.

### Piedāvājuma nodrošinājuma termiņš – seši mēneši, skaitot no piedāvājumu atvēršanas dienas.

### Piedāvājuma nodrošinājums ir spēkā īsākajā no šādiem termiņiem:

* + - 1. Nolikumā noteiktajā piedāvājuma nodrošinājuma spēkā esamības termiņā;
			2. līdz iepirkuma līguma noslēgšanai;

### Nodrošinājuma devējs – banka vai apdrošināšanas sabiedrība izmaksā Pasūtītājam piedāvājuma nodrošinājuma summu, ja:

* + - 1. pretendents atsauc savu piedāvājumu laikā, kamēr ir spēkā piedāvājuma nodrošinājums;
			2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis iepirkuma līgumā paredzeto līguma izpildes nodrošinājumu;
			3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā;

### Piedāvājuma nodrošinājumu pasūtītājs atgriež pretendentam šādā kārtībā:

* + - 1. pretendentam, ar kuru pasūtītājs ir noslēdzis iepirkuma līgumu – pēc iepirkuma līguma noslēgšanas;
			2. pārējiem pretendentiem – pēc piedāvājuma nodrošinājuma spēkā esamības termiņa beigām vai pēc iepirkuma līguma noslēgšanas atkarībā no tā, kurš no gadījumiem iestājas pirmais.

### Pretendenta iesniegtajā piedāvājuma nodrošinājuma apliecinājumā, ja to izsniegusi banka, jābūt ietvertam nepārprotamam apliecinājumam par piedāvājuma nodrošinājuma summas nekavējošu izmaksu Pasūtītājam (SIA „Getliņi EKO”) iestājoties nolikuma 1.9.4.punktā norādītajiem apstākļiem.

### No pretendenta iesniegtā piedāvājuma nodrošinājuma – apdrošināšanas polises, ja to izsniegusi apdrošināšanas sabiedrība, nepārprotami jāsecina, ka tā spēkā pilnā apjomā uz laiku no piedāvājuma atvēršanas brīža līdz nolikuma 1.9.3.punktā noteiktajiem termiņiem, kā arī polisē jābūt ietvertam nepārprotamam apliecinājumam par piedāvājuma nodrošinājuma summas nekavējošu izmaksu pasūtītājam (SIA „Getliņi EKO”) iestājoties nolikuma 1.9.4.punktā norādītajiem apstākļiem. Iesniedzot piedāvājuma nodrošinājumu apdrošināšanas polises veidā pretendentam piedāvājumam jāpievieno maksājuma uzdevums, kas apliecina apdrošināšanas prēmijas samaksu.

# Prasības pretendentiem un pretendentu iesniedzamie dokumenti

## Prasības pretendentiem un iesniedzamie dokumenti:

|  |  |
| --- | --- |
| **Prasība** | **Iesniedzamie dokumenti** |
| Atbilstība profesionālās darbības veikšanai |
| Pretendents, normatīvajos tiesību aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs | **Latvijas Republikā reģistrētam pretendentam reģistrācijas apliecības kopija nav jāiesniedz.** Ja pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija. |
| Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes. | Kompetento institūciju izsniegtās izziņas un citus dokumentus, ko izsniedz Latvijas institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu |
| Pretendentam iepriekšējo 3 (trīs) gadu laikā (2017., 2018., 2019.gadā un 2020.gadā līdz piedāvājuma iesniegšanas termiņa beigām) ir pieredze vismaz 2 (divu) līdzvērtīgu atkritumu poligona gāzes regulēšanas staciju piegādē. | Pretendenta sagatavota informācija (pēc formas – nolikuma 4.pielikums) par tā veiktajām piegādēm iepriekšējo 3 (trīs) gadu laikā (norādot veikto piegāžu aprakstu, summas, izpildes termiņu un saņēmējus).  |
| Uz Pretendentu (kā līgumslēdzēja pusi vai līgumslēdzējas puses dalībnieku vai biedru, ja līgumslēdzēja puse ir bijusi piegādātāju apvienība vai personālsabiedrība), tā dalībnieku vai biedru (ja Pretendents ir piegādātāju apvienība vai personālsabiedrība), kā arī apakšuzņēmēju, kura sniedzamo pakalpojumu vērtība ir vismaz 10% no kopējās Iepirkuma līguma vērtības, **neattiecas nosacījums**, ka SIA “Getliņi EKO” pēdējo 24 mēnešu laikā līdz piedāvājuma iesniegšanas termiņa pēdējai dienai ir vienpusēji atkāpusies no iepirkuma līguma vai vispārīgās vienošanās šādos gadījumos:1. Pretendents ir kavējis Pasūtītāja noteiktos maksājumu termiņus jebkura ar Pasūtītāju noslēgta iepirkuma līguma vai vispārīgās vienošanās izpildes ietvaros;
2. Pretendents ir kavējis Pasūtītāja noteiktos saistību izpildes termiņus jebkura ar Pasūtītāju noslēgta iepirkuma līguma vai vispārīgās vienošanās izpildes ietvaros;
3. Pretendents nav ievērojis attiecīgā pakalpojuma veida iepirkumu līgumos noteiktās tehniskās specifikācijas, kvalitātes prasības, dabas aizsardzības un/vai normatīvo aktu prasības
 | Pretendenta atbilstības izvērtēšanai Komisija izmanto Pasūtītāja rīcībā esošo informāciju. |

## Pretendenta pieteikums dalībai iepirkumā sagatavojams un iesniedzams saskaņā ar nolikuma norādīto formu (1.pielikums). Pieteikumu paraksta pretendenta paraksttiesīgā amatpersona vai viņa pilnvarotā persona.

## Ja Pretendents savu spēju apliecināšanai balstās uz citu uzņēmēju iespējām šī konkrētā iepirkuma līguma izpildē, neatkarīgi no to savstarpējo attiecību rakstura, tad abi (visi) dalībnieki iesniedz apliecinājumus, adresētus Pasūtītājam par uzņēmēju atbildību šī konkrētā iepirkuma līguma izpildē, kas līguma slēgšanas tiesību piešķiršanas gadījumā tiek pievienoti iepirkuma līgumam.

## Tehnisko piedāvājumu Pretendents sagatavo saskaņā ar Nolikuma Tehnisko specifikāciju (2.pielikums) noteiktajām prasībām un pieprasīto informāciju, kurā jāiesniedz preces apraksts, lai Pasūtītājam rastos pārliecība, ka Tehniskās specifikācijas (2.pielikums) prasības Pretendentam ir saprotamas un izpildāmas.

## Finanšu piedāvājums sagatavojams un iesniedzams saskaņā ar nolikuma norādīto formu (3.pielikums). Finanšu piedāvājumā iekļaujamas visas izmaksas, kas saistītas ar preces kvalitatīvu piegādi. Piedāvājumā cenu norāda euro (EUR) bez pievienotās vērtības nodokļa.

## Pretendents, kas sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas.

## Ja saskaņā ar šo nolikumu Piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami atbilstoši šīm formām. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija un tās atbilstība iepirkuma nolikumā izvirzītajām prasībām.

# Piedāvājuma noraidīšana

## Piedāvājums tiek noraidīts, ja:

### pieteikums dalībai iepirkuma procedūrā nav ietverts pretendenta piedāvājumā vai neatbilst nolikumā noteiktām prasībām;

### pretendents neatbilst nosacījumiem dalībai iepirkuma procedūrā atbilstoši nolikuma 2.1. punktam;

### piedāvājumā ietvertais Tehniskais piedāvājums neatbilst nolikumā noteiktajām prasībām;

### piedāvājumā ietvertais Finanšu piedāvājums neatbilst nolikumā noteiktajām prasībām;

### piedāvājumā ir ietverta nepatiesa informācija par pretendentu, ja šī informācija ir būtiska pretendenta atbilstības un kvalifikācijas prasībām izvērtēšanā.

## Piedāvājumi, kuri neatbilst nolikumā noteiktajām noformējuma prasībām var tikt noraidīti, ja to neatbilstība nolikumā noteiktajām noformējuma prasībām ir būtiska.

## Pēc Pretendentu atbilstības pārbaudes atbilstoši Nolikuma prasībām Komisija veic sekojošas pārbaudes:

### Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.

### attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas saskaņā ar Sabiedrisko pakalpojumu sniedzēju iepirkumu likuma 48.panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto.

### attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto.

## Kompetento institūciju izsniegtās izziņas un citus dokumentus, ko izsniedz Latvijas institūcijas, Sabiedrisko pakalpojumu sniedzējs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

# Piedāvājumu izvēles kritērijs

## Komisija salīdzina un vērtē tos piedāvājumus, kas nav noraidīti piedāvājuma atbilstības pārbaudē, izvēloties piedāvājumu ar zemāko līgumcenu.

## Vērtējot piedāvājumu, Iepirkumu komisija ņem vērā piedāvājumā norādītās preces kopējo cenu bez PVN.

## Piedāvājumu vērtēšanas laikā Komisija pārbauda, vai pretendentu piedāvājumos nav aritmētisku kļūdu.

## Ja Pretendenta finanšu piedāvājumā ir konstatētas aritmētiskas kļūdas, tad Komisija kļūdas izlabo un par kļūdu labojumu un laboto piedāvājuma summu paziņo Pretendentam, kura piedāvājumā kļūdas labotas. Vērtējot Pretendenta finanšu piedāvājumu, Komisija ņem vērā kļūdu labojumus.

## Ja piedāvājums konkrētajam publiskajam līgumam šķiet nepamatoti lēts, Komisija pieprasa skaidrojumu par piedāvāto cenu vai izmaksām.

# Iepirkuma līgums

## Pasūtītājs, pamatojoties uz pretendenta piedāvājumu, ar izraudzīto pretendentu slēdz iepirkuma līgumu atbilstoši Iepirkuma līguma veidnei (5.pielikums).

## Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu, kurš piedāvājis zemāko piedāvājuma cenu, vai pārtraukt iepirkumu, neizvēloties nevienu piedāvājumu.

## Pretendents, ar kuru noslēgts iepirkuma līgums, ir tiesīgs veikt apakšuzņēmēju nomaiņu, ievērojot Sabiedrisko pakalpojumu sniedzēju iepirkumu likumu nosacījumus apakšuzņēmēja nomaiņai.

## Pasūtītājs apliecina, ka ievēros Pretendenta tiesības uz personas datu aizsardzību un apstrādi saskaņā ar spēkā esošajiem tiesību aktiem: Eiropas Parlamenta un padomes 2016. gada 27. aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula), un Latvijas Republikas normatīvajiem aktiem.

# Iepirkuma komisijas tiesības un pienākumi

## Iepirkuma komisijas tiesības

### Pieprasīt, lai pretendents iesniedz sava piedāvājuma skaidrojumus un precizējumus, ja tas nepieciešams piedāvājuma noformējuma pārbaudei, pretendentu atlasei, finanšu piedāvājuma atbilstības pārbaudei, kā arī piedāvājuma vērtēšanai un salīdzināšanai.

### Lemt par piedāvājuma noformējuma atbilstību šā nolikuma prasībām.

### Sabiedrisko pakalpojumu sniedzēju iepirkumu likumu noteiktā kārtībā labot aritmētiskās kļūdas pretendenta finanšu piedāvājumā.

### Pieaicināt ekspertu piedāvājumu pretendentu atlasē, piedāvājumu atbilstības pārbaudē un vērtēšanā.

### Pieprasīt pretendentam iesniegt pasūtītājam izvērstu aprēķinu, lai pārliecinātos par piedāvātās cenas pamatotību.

### Izslēgt pretendentu no vērtēšanas iepirkumā, ja viņa piedāvājums neatbilst šim nolikumam un spēkā esošo normatīvo aktu prasībām.

### Ievērojot Sabiedrisko pakalpojumu sniedzēju iepirkumu noteiktos priekšnosacījumus, izvēlēties nākamo piedāvājumu ar zemāko piedāvāto cenu, ja izraudzītais pretendents atsakās slēgt iepirkuma līgumu ar pasūtītāju.

## Iepirkuma komisijas pienākumi

### Nodrošināt iepirkuma procedūras norisi un dokumentēšanu.

### Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

### Pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkuma nolikumu.

### Vērtēt pretendentus un to iesniegtos piedāvājumus saskaņā ar normatīvajiem aktiem un šo nolikumu, izvēlēties piedāvājumu, vai pieņemt lēmumu par iepirkuma procedūras izbeigšanu, neizvēloties nevienu piedāvājumu.

# Pretendenta tiesības un pienākumi

## Pretendenta tiesības

### Apvienoties grupā ar citiem pretendentiem un iesniegt vienu kopēju piedāvājumu.

### Iesniedzot piedāvājumu, pieprasīt apliecinājumu, ka piedāvājums ir saņemts.

### Pirms piedāvājuma iesniegšanas termiņa beigām grozīt vai atsaukt iesniegto piedāvājumu.

## Pretendenta pienākumi

### Sagatavot piedāvājumu atbilstoši šā nolikuma prasībām.

### Sniegt patiesu informāciju.

### Sniegt atbildes uz iepirkuma komisijas pieprasījumiem par papildus informāciju, kas nepieciešama piedāvājuma noformējuma pārbaudei, pretendentu atlasei, piedāvājuma atbilstības pārbaudei, salīdzināšanai un vērtēšanai.

### Segt visas izmaksas, kas saistītas ar piedāvājuma sagatavošanu un iesniegšanu.

# Pielikumi

## Pretendenta pieteikuma veidlapa (1.pielikums);

## Tehniskā specifikācija (2.pielikums)

## Finanšu piedāvājuma veidlapa (3.pielikums);

## Veikto piegāžu saraksts (4.pielikums);

## Parauglīgums (5.pielikums);

1.pielikums

**pretendenta Pieteikums**

dalībai iepirkumam

„Atkritumu poligona gāzes regulēšanas stacijas piegāde”

(identifikācijas Nr. GEKO 2020/11/03)

1. Iepazinušies ar iepirkuma nolikuma nosacījumiem, mēs, apakšā parakstījušies, piedāvājam nodrošināt atkritumu poligona gāzes regulēšanas stacijas piegādi, saskaņā ar iepirkuma nolikuma prasībām.

2. Apliecinām, ka esam pilnīgi iepazinušies ar iepirkuma nolikuma noteikumiem un piedāvājuma cenā esam pilnīgi iekļāvuši visas nepieciešamās izmaksas, mums nav nekādu neskaidrību un pretenziju šajā sakarā tagad, kā arī atsakāmies tādas celt līguma darbības laikā.

3. Apliecinām, ka visas pieteikumā sniegtās ziņas ir precīzas un patiesas.

|  |
| --- |
| Pretendenta nosaukums:  |
| Reģistrācijas Nr.: |  |
| Juridiskā adrese: |  |
| Biroja adrese: |  |
| Tālruņa Nr.: |  |
| Faksa Nr.:E-pasts: Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds) \_\_\_\_\_\_\_\_\_\_\_\_ (tālruņa Nr.)Pretendenta uzņēmuma kategorija (mazs, vidējs, liels): \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

Iepirkuma līguma slēgšanas gadījumā no mūsu puses līgumu parakstīs pretendenta pārstāvis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pārstāvja amats, vārds, uzvārds),* kas pretendentu pārstāv uz \_\_\_\_\_\_\_\_\_\_\_\_\_\_\_\_\_\_\_\_\_\_ *(statūti, pilnvara vai cits – nosaukt atbilstošo)* pamata*.*

Pretendenta \_\_\_\_\_\_\_\_\_\_\_\_\_\_\_\_\_\_ *(norādīt nosaukumu)* uzņēmums vai tā piesaistītais apakšuzņēmējs atbilst mazā /vidējā\* *(atbilstošo pasvītrot/atzīmēt)* uzņēmuma statusam

Ar šo apstiprinu sniegto ziņu patiesumu.

Datums: \_\_\_\_\_\_\_\_\_\_\_\_\_\_\_

*(Pretendenta vai tā pilnvarotās personas paraksts, tā atšifrējums)*

**\* Mazais uzņēmums** – uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; **Vidējais uzņēmums** – uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro;*

2.pielikums

**TEHNISKĀ SPECIFIKĀCIJA**

„Atkritumu poligona gāzes regulēšanas stacijas piegāde”

(identifikācijas Nr. GEKO 2020/11/03)

1. **Atkritumu poligona gāzes regulēšanas stacijas piegāde:**
	1. Gāzes savākšanas līniju skaits - 50 ar izvadu no gāzes regulēšanas stacijas un pāreju uz PE cauruli ar diametru 63 mm. Gāzes savākšanas kolektoram un atzariem līdz izvadiem uz PE, jābūt izgatavotam no nerūsējošā tērauda. Centrālā gāzes vada izmērs DN 150, atzaru līdz izvadiem uz PE izmērs DN25;
	2. Centrālajam gāzes vadam jāparedz 10 rezerves pieslēgumi līdz lodveida ventilim DN25;
	3. Katras līnijas aprēķinātā plūsma - 64 m3/h;
	4. Katrai līnijai jābūt plūsmas mērītājam (rotometram DN32 ar skalu līdz 64 m3/h, no kura iespējams informāciju elektroniski novadīta uz datorvadības sistēmu);
	5. Katrai līnijai jābūt uzstādītiem gāzei paredzētiem lodveida ventiļiem DN20 gāzes plūsmas regulēšanai, kuriem iespējams uzstādīt elektropiedziņu gāzes plūsmas regulēšanai;
	6. Katrai līnijai jābūt uzstādītam atzaram ar DN20 gāzei paredzētu lodveida ventili gāzes sastāva mērīšanai, kā arī jāparedz atzars DN10 gāzes sastāva novadīšanai uz gāzes analizatoru;
	7. Metāna saturs gāzē 40 - 60%;
	8. Nepieciešamo retinājumu sistēmā nodrošina esošie gāzes sūkņi, kuri novietoti energoblokā;
	9. Gāzes regulēšanas stacijai jāparedz ventilācija ar piespiedu gaisa padevi sprādziendrošā izpildījumā, kā arī divu pakāpju gāzes noplūdes detektors ar pievienojumu vizuālai trauksmes sistēmai;
	10. Uz centrālā gāzes vada jāuzstāda vakuum metrs ar diapazonu [– 250 līdz 0 mbar];
	11. Gāzes regulēšanas stacijai jābūt zemējuma kontūram;
	12. Gāzes regulēšanas stacijai jābūt konteinera tipa (tērauda karkass), ar iespēju to pārvietot, siltinātai, jāparedz elektroapsilde (minimums 1,5 kW) un apgaismojums (iekšējais un ārējais) sprādziendrošā izpildījumā. Datorvadības sistēmai jāparedz atsevišķa telpa ar atsevišķu ieeju;
	13. Gāzes regulēšanas stacija jāpiegādā un jānovieto CSA poligonā „Getliņi” un jāpieslēdz pie esošās elektrosistēmas;
	14. Gāzes regulēšanas stacijas vadību jānodrošina datorizētai sistēmai;
	15. Jābūt uzstādītai gāzes plūsmas kontrolei katrai līnijai;
	16. Jābūt nodrošinātai plūsmas regulēšanas iespējām katrai līnijai;
	17. Jābūt uzstādītai vilkmes kontroles sistēmai regulēšanas stacijas izejā;
	18. Jābūt uzstādītai sistēmai *soļveidīgai* gāzes sastāva analīzei visās līnijās, kontrolējamie parametri – O2, CH4;
	19. Jāparedz procesa un visu parametru vizualizācija uz displeja;
	20. Jāparedz procesa un visu parametru kontrole attālināti;
	21. Jāparedz parametru iestādīšanas un izmainīšanas iespējas gan lokāli, gan attālināti;
	22. Jāparedz avārijas signālu nosūtīšana uz centrālo vadības mezglu;
	23. Gāzes regulēšanas stacijas Tehniskā dokumentācija iesniegšana;

3.pielikums

**FINANŠU PIEDĀVĀJUMS**

dalībai iepirkumam

„Atkritumu poligona gāzes regulēšanas stacijas piegāde”

(identifikācijas Nr. GEKO 2020/11/03)

Pilnībā iepazinušies ar iepirkuma nolikumu un tā pielikumiem, kā arī ar pieejamo informāciju, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pretendenta nosaukums)* piedāvājam atbilstoši nolikumā noteiktajam piegādāt atkritumu poligona gāzes regulēšanas staciju:

**Kopējā piedāvājuma cena EUR bez PVN**

 *(piedāvājuma cena vārdos un skaitļos)*

Apliecinām, ka:

1. piedāvātajā līguma summā ir iekļautas visas ar preces izgatavošanu un piegādes nodrošināšanu nepieciešamās izmaksas;
2. visas piedāvājumā sniegtās ziņas ir patiesas;
3. mēs piekrītam visām prasībām, kas iepirkuma dokumentos ir izvirzītas pretendentiem.

Pretendenta pārstāvja vārds, uzvārds, amats, paraksts, paraksta atšifrējums.

Piedāvājuma parakstīšanas datums.

4.pielikums

**VEIKTO PIEGĀŽU SARAKSTS**

dalībai iepirkumam

“Atkritumu poligona gāzes regulēšanas stacijas piegāde”

(identifikācijas Nr. GEKO 2020/11/03)

|  |  |  |  |  |
| --- | --- | --- | --- | --- |
| **Nr.****p.k.** | **Piegādāto preču raksturojums** | **Preces vērtība bez PVN (EUR)** | **Pasūtītājs (nosaukums, reģistrācijas numurs, adrese un kontaktpersona)** | **Izpildes laiks** **(gads, mēnesis)** |
| 1. | *<…>* | *<…>* | *<…>* | <…>/<…> |
| *<…>* | *<…>* | *<…>* | *<…>* | <…>/<…> |
| *<…>* | *<…>* | *<…>* | *<…>* | <…>/<…> |

5.pielikums

**PARAUGLĪGUMS**

dalībai iepirkumam

“Atkritumu poligona gāzes regulēšanas stacijas piegāde”

(identifikācijas Nr. GEKO 2020/11/03)

Stopiņu novads, 2020.gada \_\_.\_\_\_\_\_\_\_\_\_\_

**Sabiedrība ar ierobežotu atbildību „Getliņi EKO”**, reģistrācijas Nr.40003367816, tās valdes priekšsēdētāja Imanta Stirāna personā, turpmāk šā līguma tekstā saukts Pasūtītājs, no vienas puses, un

<Pretendenta nosaukums>, reģistrācijas Nr. <reģistrācijas numurs> tās <pilnvarotās personas amats, vārds, uzvārds> personā, turpmāk šā līguma tekstā saukts Piegādātājs, no otras puses,

abi kopā un katrs atsevišķi saukti par Līdzējiem vai Līdzēju, pamatojoties uz Pasūtītāja rīkotā iepirkuma, kas veikts pamatojoties uz IUB vadlīnijām sabiedrisko pakalpojumu sniedzēju iepirkumiem „Atkritumu poligona gāzes regulēšanas stacijas piegāde”, identifikācijas numurs GEKO 2020/11/03, turpmāk tekstā saukts Konkurss, rezultātiem un Piegādātāja iesniegto piedāvājumu, noslēdz šādu līgumu (turpmāk tekstā saukts arī Līgums):

1. **LĪGUMA PRIEKŠMETS UN TERMIŅŠ**
	1. Pasūtītājs pasūta un Piegādātājs piegādā atkritumu poligona gāzes regulēšanas staciju, turpmāk tekstā - Prece, atbilstoši Tehniskajai specifikācijai (Līguma pielikums nr.1), iepirkumam iesniegtajam Tehniskajam piedāvājumam (Līguma pielikums Nr.2) un Finanšu piedāvājumam (līguma pielikums Nr.3), bet Pasūtītājs apņemas pieņemt un apmaksāt Preci saskaņā ar Līguma noteikumiem.
	2. Piegādātājs apņemas piegādāt Preci Pasūtītājam līdz 2021.gada \_\_.\_\_\_\_\_\_\_\_\_\_.
	3. Piegādātājs piegādā Preci DDP (Incoterms 2010) SIA „Getliņi EKO”: Kaudzīšu iela 57, Rumbula, Stopiņu novads, LV-2121.
2. **LĪGUMA SUMMA UN NORĒĶINU KĀRTĪBA**
	1. Līguma kopējā summa bez PVN ir EUR \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_). Preces piegādes un pieslēguma (elektrības) izmaksas ir iekļautas Līguma kopējā summā.
	2. Līguma cenas samaksu Piegādātājam Pasūtītājs veic saskaņā ar faktiski piegādāto un/vai Līgumā noteiktajā kārtībā pieņemto Preci. Pasūtītājs samaksā 10 (desmit) dienu laikā pēc preces pieņemšanas – nodošanas akta, preču pavadzīmes-rēķina parakstīšanas, pārskaitot naudu Piegādātāja iesniegtajā rēķinā norādītajā bankas kontā.
	3. Sagatavojot rēķinu, Piegādātājs aprēķina un rēķinā norāda PVN saskaņā ar likumu „Pievienotās vērtības nodokļa likums’’ un citiem Latvijas Republikā spēkā esošiem normatīvajiem aktiem.
	4. Par apmaksas dienu tiek uzskatīta diena, kad ir izsniegts maksājuma uzdevums no Pasūtītāja bankas konta. Kā apmaksas fakta apliecinājums tiek izmantots bankas maksājuma uzdevums.
3. **PIEGĀDES KĀRTĪBA**
	1. Preces piegāde notiek saskaņā ar Incoterms DDP - SIA „Getliņi EKO”: Kaudzīšu iela 57, Rumbula, Stopiņu novads, LV-2121, ne vēlāk par Līguma 1.2.punktā noteikto termiņu.
	2. Piegādātājs apņemas piegādāt Pasūtītājam Tehniskajai specifikācijai (Līguma pielikums nr.1) un Tehniskajam piedāvājumam (Līguma pielikums Nr.2) atbilstošu, kvalitatīvu Preci. Faktu par Preces piegādi Līdzēji apliecina, parakstot Preces pavadzīmi. Preces nodošanas-pieņemšanas akts, kas ir pamats Līgumā noteikto norēķinu veikšanai, tiek parakstīts tikai pēc Preces atbilstības un kvalitātes pārbaudes Tehniskajai specifikācijai un Tehniskajam piedāvājumam, darbinieku apmācību veikšanas un izpilddokumentācijas nodošanas Pasūtītājam.
	3. Pasūtītājs 3 (trīs) darba dienu laikā pēc Preces piegādes atbilstoši Līguma 3.1. un 3.2. punktā noteiktajām prasībām, veic Preces atbilstības un darbības pārbaudi atbilstoši Tehniskajā specifikācijā noteiktajām prasībām un Piegādātāja iesniegtajam tehniskajam piedāvājumam.
	4. Ja Pasūtītājs, pieņemot Preci, konstatē Precei kvalitātes trūkumus vai neatbilstību Tehniskajai specifikācijai (Līguma pielikums nr.1) un Tehniskajam piedāvājumam (Līguma pielikums Nr.2), Pasūtītājs sagatavoto defektu aktu un 5 (piecu) darba dienu laikā to nosūta Piegādātājam.
	5. Piegādātājs apņemas ne vēlāk kā 14 (četrpadsmit) darba dienu laikā par saviem līdzekļiem novērst defektu aktā minētos Preces trūkumus. Konkrēts defektu novēršanas laiks tiek noteikts Līdzējiem, savstarpēji vienojoties. Preces pieņemšanas - nodošanas akts tiek parakstīts pēc defektu novēršanas. Defektu aktā minēto defektu novēršana nedod tiesības Piegādātājam uz Līgumā noteiktā Līguma izpildes termiņa pagarinājumu.
	6. Pēc Defektu aktā norādīto defektu novēršanas, Pasūtītājs veic atkārtotu Preces pārbaudi.
	7. Prece skaitās pieņemta no brīža, kad Pasūtītājs ir parakstījis Preces nodošanas - pieņemšanas aktu. Pieņemšanas - nodošanas aktam Piegādātājs pievieno un nodod visu tehnisko dokumentāciju (latviešu valodā), kā arī lietošanas pamācību (latviešu valodā). Preču pavadzīmi, pieņemšanas - nodošanas aktu un defektu aktu no Pasūtītāja puses ir tiesīgs parakstīt Pasūtītāja paraksttiesīga persona.
	8. Ja Piegādātājs atsakās novērst defektu aktā minētos defektus, tad Pasūtītājam ir tiesības vienpusēji izbeigt Līgumu, par to 10 (desmit) darba dienas iepriekš brīdinot Piegādātāju.
4. **LĪDZĒJU SAVSTARPĒJĀS SAISTĪBAS UN ATBILDĪBA**
	1. Ja Pasūtītājs ir nokavējis samaksas termiņu, tad Piegādātājam ir tiesības piemērot Pasūtītājam Līgumsodu 0,1% (nulle komats viens procents) apmērā no Līgumā noteiktā termiņā neizpildītā maksājuma par katru nokavēto dienu, bet ne vairāk kā 10 % (desmit procenti) no Līguma kopējās summas.
	2. Ja Piegādātājs ir nokavējis noteikto Preces piegādes termiņu, tad Pasūtītājam ir tiesības, saskaņā ar Pasūtītāja piestādīto rēķinu, piemērot Piegādātājam Līgumsodu 0,1% (nulle komats viens procents) apmērā no Līguma 2.1 .punktā noteiktās Preces vērtības par katru nokavēto piegādes termiņa dienu, bet ne vairāk kā 10 % (desmit procenti) no Līguma kopējās summas.
	3. Ja Pasūtītājs ir aprēķinājis kādu no Līgumā atrunātajiem līgumsodiem, apmaksājot Piegādātāja iesniegtos rēķinus, Pasūtītājam ir tiesības veikt līgumsoda ieturējumu.
	4. Līdzēji ir atbildīgi par Līguma izpildi. Līdzējs, kurš vainīgs Līguma noteikumu neievērošanā, atlīdzina tā vainas dēļ otram Līdzējam nodarītos tiešos zaudējumus.
	5. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
	6. Līgumsoda samaksa neatbrīvo Līdzējus no to saistību pilnīgas izpildes.
5. **NEPĀRVARAMA VARA**
	1. Līdzēji ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgais Līdzējs nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks.
	2. Līdzējam, kurš atsaucas uz nepārvaramu varu, par to jāpaziņo rakstveidā otram Līdzējam, tiklīdz šāda paziņošana kļuvusi attiecīgajam Līdzējam iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījušais Līdzējs atbild otram Līdzējam par visiem zaudējumiem, kuri pēdējam radušies.
	3. Ja nepārvaramas varas apstākļi turpinās ilgāk par 45 (četrdesmit pieci) dienām, katram no Līdzējiem ir tiesības vienpusēji atkāpties un pārtraukt Līgumu. Šajā gadījumā neviens no Līdzējiem nav atbildīgs par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.
6. **GARANTIJAS SAISTĪBAS**
	1. Precei, visām ierīcēm un aprīkojumam, saskaņā ar garantijas noteikumiem, ja Prece tiek atbilstoši lietota un tiek ievēroti ražotāja noteiktie Preces lietošanas un uzturēšanas nosacījumi, tiek noteikta ne mazāk kā 24 (divdesmit četri) mēnešu garantija no Preces pieņemšanas-nodošanas akta abpusējas parakstīšanas dienas.
	2. Ja Līguma 6.1.punktā noteiktajā termiņā Pasūtītājs konstatē Preces defektus, kas radušies Piegādātāja vainas dēļ un kurus nebija iespējams atklāt pieņemot Preci, vai Preces lietošanas laikā tiek atklāti jebkādi bojājumi, kas ir radušies Piegādātāja vainas vai Preču neatbilstības dēļ, Pasūtītājam ir tiesības pieteikt pretenzijas Piegādātājam Garantijas laikā, nosūtot tās rakstiski pa pastu vai elektroniski uz e-pastu.
	3. Piegādātājs 5 (piecu) darba dienu laikā no Līgumā 6.2. punktā noteiktās pretenzijas nosūtīšanas brīža apņemas par saviem līdzekļiem novērst vai izlabot Preces trūkumus, ieskaitot jaunu nepieciešamo rezerves daļu piegādi.
	4. Gadījumā, ja Piegādātājs atsakās novērst Līguma 6.2. punktā noteikto garantiju laikā radušos defektus, Pasūtītājam ir tiesības defektu novēršanai piesaistīt trešās personas. Visus izdevumus, kuri saistīti ar Līguma 6.2. punktā noteikto garantiju laikā radušos defektu novēršanu un kurus atbilstoši Līguma 6.4. punktam novērš trešās personas, apmaksā Piegādātājs.
	5. Piegādātājs nodrošina ražotāja autorizētu, tehnisko apkopju un remonta veikšanu Pasūtītāja teritorijā.
7. **LĪGUMA GROZĪŠANA, IZBEIGŠANA, STRĪDU IZSKATĪŠANA**
	1. Visi Līguma grozījumi, labojumi un papildinājumi ir spēkā tikai tad, ja tie noformēti rakstveidā, Līdzējiem savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu, kā arī, tie nav pretrunā ar Sabiedrisko pakalpojumu sniedzēju likuma 66.panta regulējumam.
	2. Pasūtītājam ir tiesības izbeigt Līguma darbību, par to 5 (pieci) darba dienas iepriekš rakstiski brīdinot Piegādātāju, ja 20 (divdesmit) darba dienu laikā pēc 1.2. punktā minētā termiņa Piegādātājs nav piegādājis Preci. Pasūtītājs neatlīdzina Piegādātājam tādējādi radušos zaudējumus.
8. **STRĪDU RISINĀŠANAS KĀRTĪBA**
	1. Jebkādi strīdi, nesaskaņas vai prasības, kas radušās saistībā ar Līguma izpildi un kuras nav iespējams atrisināt savstarpēji vienojoties, tiks atrisināti Latvijas Republikas normatīvajos aktos noteiktā kārtībā Latvijas Republikas tiesā.
9. **NOBEIGUMA NOTEIKUMI**
	1. Šis Līgums ir saistošs Līdzējiem, kā arī likumīgiem viņu tiesību un pienākumu pārņēmējiem.
	2. Gadījumā, ja kāds no Līdzējiem maina savu juridisko adresi un/vai bankas rekvizītus, kā arī Līdzēja juridiskā statusa maiņas, likvidācijas maksātnespējas gadījumā, vai nomainot atbildīgās personas, Līdzējs ne vēlāk kā 5 (piecu) kalendāro dienu laikā pēc izmaiņu veikšanas rakstiski paziņo par to otram Līdzējam. Par zaudējumiem, kas var rasties sakarā ar šo izmaiņu nesavlaicīgu un nepienācīgu paziņošanu, pilnā apjomā atbild vainīgais Līdzējs.
	3. Līgums sagatavots latviešu valodā 2 (divos) eksemplāros ar vienādu juridisku spēku, no kuriem viens glabājas pie Pasūtītāja, bet otrs pie Piegādātāja. Katram Līguma eksemplāram ir vienāds juridisks spēks.
	4. Kā Līguma neatņemamas sastāvdaļas ir pievienoti:

Pielikums Nr.1 - Tehniskā specifikācija;

Pielikums Nr.2 - Tehniskais piedāvājums;

Pielikums Nr.3 - Finanšu piedāvājums;

1. **LĪDZĒJU REKVIZĪTI UN PARAKSTI**

|  |  |
| --- | --- |
| **Pasūtītājs**<*Pasūtītāja rekvizīti*><*personīgais paraksts*>*<amatpersonas amats un vārds, uzvārds>* | **Piegādātāja**<*Piegādātājarekvizīti*><*personīgais paraksts*>*<amatpersonas amats un vārds, uzvārds>* |